Komission lausunto EY:n perustamissopimuksen 251 (2) (c) artiklan nojalla Euroopan parlamentin esittämistä muutoksista, jotka koskevat neuvoston yhteistä kantaa ehdotuksesta Euroopan parlamentin ja neuvoston yhtiöoikeudelliseksi direktiiviksi julkisista ostotarjouksista komission ehdotusta muuttava EY:n perustamissopimuksen 250 (2) artiklan nojalla /* KOM/2001/0077 lopull. - COD 95/0341 */





KOMISSION LAUSUNTO EY:n perustamissopimuksen 251 (2) (c) artiklan nojalla Euroopan parlamentin esittämistä muutoksista, jotka koskevat neuvoston yhteistä kantaa ehdotuksesta EUROOPAN PARLAMENTIN JA NEUVOSTON YHTIÖOIKEUDELLISEKSI DIREKTIIVIKSI JULKISISTA OSTOTARJOUKSISTA KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 1995/0341 (COD) KOMISSION LAUSUNTO EY:n perustamissopimuksen 251 (2) (c) artiklan nojalla Euroopan parlamentin esittämistä muutoksista, jotka koskevat neuvoston yhteistä kantaa ehdotuksesta EUROOPAN PARLAMENTIN JA NEUVOSTON YHTIÖOIKEUDELLISEKSI DIREKTIIVIKSI JULKISISTA OSTOTARJOUKSISTA 1. Menettely Komissio antoi 19. tammikuuta 1989 ensimmäisen ehdotuksen kolmanneksitoista neuvoston yhtiöoikeudelliseksi direktiiviksi julkisista ostotarjouksista (KOM(88) 823 lopullinen - SYN 0186) [1]. [1] EYVL C 64, 14.3.1989, s. 8; perusteluineen, täydennysosa 3/89 - EY:n tiedote. Talous- ja sosiaalikomitea antoi ehdotuksesta lausuntonsa 27. syyskuuta 1989 [2]. Euroopan parlamentti antoi lausuntonsa 17. tammikuuta 1990 [3]. [2] EYVL C 298, 27.11.1989, s. 56. [3] EYVL C 38, 19.2.1990, s. 41. Komissio antoi 10. syyskuuta 1990 muutetun ehdotuksen, jossa otetaan huomioon talous- ja sosiaalikomitean ja parlamentin lausunnot (KOM(90) 416 lopullinen - SYN 0186) [4]. [4] EYVL C 240, 26.9.1990, s. 7; perusteluineen, KOM(90) 416 lopullinen - SYN 0186. Komissio esitti 8. helmikuuta 1996 neuvostolle ja Euroopan parlamentille toisen ehdotuksen kolmanneksitoista yhtiöoikeudelliseksi direktiiviksi yritysostotarjouksista (KOM(95) 655 lopullinen - 1995/0341 COD) [5]. [5] EYVL C 162, 6.6.1996, s. 5; perusteluineen, KOM(95) 655 lopullinen. Talous- ja sosiaalikomitea antoi ehdotuksesta lausuntonsa 11. heinäkuuta 1996 [6]. Euroopan parlamentti antoi lausuntonsa ensimmäisessä käsittelyssä 26. kesäkuuta 1997 [7] ja hyväksyi ehdotuksen selvällä enemmistöllä ehdottaen siihen kuitenkin 20 tarkistusta. [6] EYVL C 295, 7.10.1996, s. 1. [7] EYVL C 222, 21.7.1997, s. 20. Komissio toimitti 11. marraskuuta 1997 neuvostolle ja Euroopan parlamentille muutetun direktiiviehdotuksen, jossa otetaan huomioon suurin osa parlamentin ehdottamista tarkistuksista sekä talous- ja sosiaalikomitean esittämistä toivomuksista [8]. [8] EYVL C 378, 13.12.1997. Neuvosto hyväksyi yhteisen kannan yksimielisesti 19. kesäkuuta 2000. Komissio hyväksyi neuvoston yhteisen kannan 26. heinäkuuta 2000. Neuvoston yhteinen kanta ja komission lausunto toimitettiin Euroopan parlamentille 7. syyskuuta 2000. Euroopan parlamentti hyväksyi yhteisen kannan toisessa käsittelyssä 13. joulukuuta 2000 tehden siihen kuitenkin 15 tarkistusta. Komissio ottaa tässä lausunnossa kantaa EY:n perustamissopimuksen 251 artiklan 2 kohdan c alakohdan mukaisesti Euroopan parlamentin ehdottamiin tarkistuksiin. 2. Direktiivin tarkoitus Luonnoksessa puitedirektiiviksi säädetään joistakin yhteisistä perusperiaatteista, joita on noudatettava tehtäessä julkisia ostotarjouksia. Jäsenvaltioilla säilyy kuitenkin edelleen vastuu periaatteiden soveltamiseen liittyvistä yksityiskohdista ja seuraavista kahdesta päätavoitteesta: - kansallisten yritysostotarjouksia koskevien järjestelyiden yhdenmukaistaminen pääasiassa tarjouksia koskevien menettelyiden saattamiseksi avoimemmiksi yrityssaneerausten helpottamiseksi Euroopassa - yhdenvertaisen yhtiöiden vähemmistöosakkaiden suojan takaaminen koko Euroopan unionissa määräysvallan siirron varalta säätämällä, että kaikista jäljellä olevista arvopapereista on tehtävä tarjous hinnalla, joka takaa osakkaiden tasapuolisen kohtelun. 3. Komission lausunto Euroopan parlamentin tarkistuksista Parlamentti teki toisessa käsittelyssä 15 tarkistusta neuvoston yhteiseen kantaan. Komissio hyväksyi kolme tarkistusta kokonaan ja yhden osittain mutta hylkäsi niistä loput. 3.1. Komission hyväksymät tarkistukset Tarkistuksen 7 tarkoituksena on muuttaa yhteisen kannan 4 artiklan 5 kohtaa siinä säädettyjen poikkeusten rajoittamiseksi poistamalla kohdasta ilmaus "asianmukaisissa erityistapauksissa". Komissio hyväksyy tämän tarkistuksen direktiivin selkeyttämiseksi. Tarkistus 14 koskee uuden 1 a alakohdan lisäämistä 6 artiklan 3 kohtaan, jotta tarjousasiakirjassa tarkennettaisiin "säädökset, jotka koskevat tarjoajan ja tarjouksen kohteena olevan yrityksen arvopapereiden haltijoiden välisiä sopimuksia, jotka tehdään tarjouksen seurauksena". Komissio hyväksyy tämän tarkistuksen, joka ei muuta direktiivin henkeä. Tarkistuksen 18 tarkoituksena on muuttaa 15 artiklan 1 kohtaa direktiivin saattamiselle osaksi kansallista lainsäädäntöä asetetun määräajan lyhentämiseksi kahteen vuoteen. Komissio hyväksyy tämän tarkistuksen, joka merkitsee paluuta komission alkuperäiseen ehdotukseen. Tarkistuksen 20 ensimmäisen osan tarkoituksena on muuttaa 9 artiklan 1 kohdan a alakohtaa "puolueettomuuden periaatteen" soveltamisen jatkamiseksi siten, että sitä sovelletaan siitä lähtien, kun kyseisen yhtiön hallitus on saanut tiedon tarjouksen olemassaolosta millä keinoin tahansa. Komissio hyväksyy tämän tarkistuksen, joka lujittaa kyseistä periaatetta. 3.2. Komission hylkäämät tarkistukset 3.1.1. Johdanto-osan kappaleita ja määritelmiä koskevat tarkistukset Tarkistus 1 koskee seuraavien kahden muutoksen tekemistä johdanto-osan 5 kappaleeseen: ehdotetaan poistettavaksi suojattavia arvopapereiden haltijoita määrittävä ilmaus "vähemmistö-" ja kappaleen kaksi viimeistä virkettä, joissa käsitellään siirtymäkautta. Komissio ei voi hyväksyä kumpaakaan tässä tarkistuksessa ehdotetuista muutoksista, sillä ensimmäinen muutos voisi muuttaa direktiivin merkityksen kokonaan ja toinen ei ole perusteltu, koska kyseiset virkkeet liittyvät 5 artiklan 3 kohtaan, jota ei poisteta. Tarkistuksen 2 tarkoituksena on tehdä kaksi muutosta 2 artiklan a kohtaan poistamalla siitä direktiivissä tarkoitettua tarjousta määrittävä ilmaus "julkinen" ja ilmaukset "joko pakollinen tai vapaaehtoinen" ja direktiivissä tarkoitettuja tarjousmuotoja rajaava ilmaus "ja se on tehtävä määräysvallan hankkimisen jälkeen...". Komissio ei voi hyväksyä tässä tarkistuksessa ehdotettuja muutoksia, sillä ne merkitsisivät direktiivin soveltamisalan muuttamista (direktiivi koskee - nimensä mukaisesti - vain sekä pakollisia että vapaaehtoisia julkisia tarjouksia) ja veisivät tarjouksen määritelmältä sen selkeyden. Tarkistus 3 täydentää 2 artiklan e alakohtaa direktiivin soveltamisalan laajentamiseksi arvopapereihin, jotka voivat antaa äänioikeuden niiden käytön tai vaihdon seurauksena. Komissio ei voi hyväksyä tätä tarkistusta, vaikka ajatus onkin mielenkiintoinen, sillä sen seurauksia on vaikea arvioida ja ne ovat markkinoilla tällä hetkellä käytettävissä olevien valvontakeinojen ulottumattomissa. 3.1.2. Direktiiviä tarkentavat tarkistukset Tarkistuksella 8 muutetaan 5 artiklan 1 kohtaa lisäämällä siihen "kohtuullisen hinnan" määritelmä ja käteismaksuvelvoite, jota sovelletaan hankittaessa yhteensä enemmän kuin 5 prosenttia kohdeyhtiön osakkeista. Komissio ei voi hyväksyä tätä tarkistusta seuraavista syistä. Hinnan osalta on todettava, etteivät jäsenvaltiot ole kaksi vuotta jatkuneista neuvotteluista huolimatta onnistuneet valitsemaan tarkempaa määritelmää eri valtioissa sovellettavien määritelmien joukosta, koska ne eivät ole päässeet sopimukseen kaikkien jäsenvaltioiden kannalta parhaasta määritelmästä; tästä syystä katsottiin järkeväksi jättää määritelmä toimivaltaisten valvontaviranomaisten arvioitavaksi. Parlamentti vastustaa tätä suhtautumistapaa muttei ole osoittanut, missä mielessä sen tarjoama määritelmä olisi muita parempi. Käteismaksujen osalta ehdotetulle mallille ei ole perusteluita. 3.1.3. Tarkistukset, joissa esitetään uusia ajatuksia Tarkistus 12 koskee uuden 5 a artiklan lisäämistä direktiiviin. Uusi artikla koskee tarjoajan aseman vakiinnuttamista. Komissio ei voi hyväksyä tätä tarkistusta, vaikka ajatus onkin mielenkiintoinen, sillä uusi artikla ei koske pelkästään julkisia ostotarjouksia vaan yhtiöiden toimintaa laajemmin. Tämä ajatus voitaisiin näin ollen esittää ennemminkin yhtiöoikeuden uusimisen yhteydessä. 3.1.4. Työntekijöiden oikeuksia koskevat tarkistukset Tarkistuksella 4 muutetaan 3 artiklan 1 kohdan b alakohtaa kohdeyhtiön työntekijöiden tai heidän edustajiensa ottamiseksi mukaan tarjousta koskevan päätöksen tekemiseen. Tarkistus 15 koskee 6 artiklan 4 kohdan muuttamista siten, että valvontaviranomaiselle toimitettavat tiedot on toimitettava myös kohdeyhtiön työntekijöille tai heidän edustajilleen. Komissio ei voi hyväksyä näitä tarkistuksia, sillä ne ovat kyseisiin määräyksiin soveltumattomia. Ensimmäisestä tarkistuksesta on todettava, että vain arvopapereiden haltijat voivat tehdä päätöksen arvopapereiden myymisestä. Kyseinen määräys koskee näin ollen ainoastaan arvopapereiden haltijoita. Toinen tarkistus koskee järjestelmää, joka on otettu käyttöön sen varmistamiseksi, että toimenpiteen valvonnasta vastaaville viranomaisille toimitetaan tarvittavat tiedot. Kyseinen määräys koskee näin ollen ainoastaan valvontaviranomaisia. Tarkistuksen 5 tarkoituksena on täydentää 3 artiklan 1 kohdan c alakohtaa lisäämällä siihen luettelo "eduista", jotka on otettava huomioon. Tarkistuksella 13 puolestaan täydennetään 6 artiklan 3 kohdan h alakohtaa luettelolla toimitettavista tiedoista. Komissio ei voi hyväksyä näitä tarkistuksia seuraavista syistä: puitedirektiiviin ei ole asianmukaista liittää liian yksityiskohtaista luetteloa, sillä on aina olemassa vaara, että luettelo ei ole täydellinen. Tämä direktiivi koskee lisäksi yhtiöoikeuden yhdenmukaistamista kun taas tarkistus 13 viittaa ennemminkin sosiaalioikeuteen, josta säädetään jo muissa direktiiveissä (ks. muun muassa neuvoston direktiivi 77/187/ETY, annettu 14 päivänä helmikuuta 1977, työntekijöiden oikeuksien turvaamista yrityksen tai liikkeen taikka liiketoiminnan osan luovutuksen yhteydessä koskevan jäsenvaltioiden lainsäädännön lähentämisestä, EYVL L 61, 5.3.1977, s. 26; neuvoston direktiivi 94/45/EY, annettu 22.9.1994, eurooppalaisen yritysneuvoston perustamisesta tai työntekijöiden tiedottamis- ja kuulemismenettelyn käyttöönottamisesta yhteisönlaajuisissa yrityksissä tai yritysryhmissä, EYVL L 254 30.9.1994, s. 64; neuvoston direktiivi 98/59/EY, annettu 20.7.1998, työntekijöiden joukkovähentämistä koskevan jäsenvaltioiden lainsäädännön lähentämisestä, EYVL L 225, 12.8.1998, s. 16; neuvoston direktiivi 91/533/ETY, annettu 14.10.1991, työnantajan velvollisuudesta ilmoittaa työntekijöille työsopimuksessa tai työsuhteessa sovellettavista ehdoista, EYVL L 288, 18.10.1991, s. 32). Tarkistuksen 20 kolmannen osan tarkoituksena on lisätä 9 artiklan 1 kohdan b alakohtaan velvollisuus julkaista työntekijöiden edustajien kanta. Komissio ei voi hyväksyä tätä tarkistusta edellisessä kappaleessa ilmoitettuja syitä vastaavista syistä. 3.1.5. Periaatteelliset tarkistukset Tarkistuksella 16 pyritään tekemään 7 artiklaan kolme muutosta: 1) tarjouksen hyväksymiselle asetettava määräaika voi olla enintään kolme kuukautta eikä kymmenen viikkoa; 2) poistetaan 7 artiklan 1 kohdan viimeinen virke, jossa säädetään mahdollisuudesta pidentää tätä määräaikaa; 3) 7 artiklan 2 kohdassa säädettäisiin tarkistuksen toteutuessa, että määräaikaa voidaan pidentää vain siinä tapauksessa, että on esitetty kilpailevia ostotarjouksia. Komissio ei voi hyväksyä tätä tarkistusta, sillä yhteisessä kannassa esitetty malli on vaikeasti saavutetun sovitteluratkaisun tulos, jossa on sovitettu yhteen tarve olla haittaamatta liiaksi kyseisten yhtiöiden toimintaa ja ottaa huomioon erityisesti Yhdistyneessä kuningaskunnassa joissakin tapauksissa pidemmät määräajat. Poikkeustapausten rajoittaminen ei ole perusteltua varsinkaan silloin, kun on kyse yhtiökokouksen järjestämisestä. Koska yhtiökokouksen kutsuminen koolle voi olla pitkällinen ja vaikea tehtävä, kyseistä poikkeusmahdollisuutta voidaan pitää täysin perusteltuna. Tarkistuksen 20 toinen osa koskee 9 artiklan 1 kohdan muuttamista lisäämällä siihen velvollisuus pyytää myös yhtiön mahdolliselta "hallintoneuvostolta" hyväksyntä puolustustoimenpiteiden toteuttamiseksi. Komissio ei voi hyväksyä tätä tarkistusta, sillä joillakin yhtiöillä oleva hallintoneuvosto on johto- tai hallintoelin, joka kuuluu muun johdon tavoin "puolueettomuusperiaatteen" soveltamisalaan. Tarkistuksen 17 toinen osa koskee 2 a kohdan lisäämistä 9 artiklaan, jossa lueteltaisiin uuden kohdan seurauksena muut valvontaviranomaisten tai tuomioistuinten käytettävissä olevat mahdollisuudet hyväksyä puolustuskeinoja. Komissio ei voi hyväksyä tätä tarkistusta seuraavista syistä: 1) tarkistus on ristiriidassa määräyksen hengen kanssa, sillä määräyksen lähtökohtana on, että ainoastaan arvopapereiden haltijoilla on valta päättää yhtiön kohtalosta; 2) valvontaviranomaisen on toimittava myös jatkossa sovittelijana yhtiöiden välillä eikä sen kuulu asettua jommankumman yhtiön puolelle; 3) tuomioistuinten osallistuminen prosessiin voi aiheuttaa kaikkien tarjouksenteon osapuolten kannalta kohtuuttomia viipeitä ja sitä olisikin pyrittävä välttämään. 4. Päätelmä Komissio muuttaa EY:n perustamissopimuksen 250 artiklan 2 kohdan mukaisesti ehdotustaan edellä esitetyllä tavalla. Komissio toivoo, että neuvosto ja parlamentti pääsevät ehdotuksesta yhteisymmärrykseen, jotta tämä eurooppalaisten yhtiöiden ja rahoitusmarkkinoiden pitkään odottama direktiivi voitaisiin hyväksyä ilman lisäviipeitä.